Die Kaapse grensoorloë verwys na die nege oorloë wat vanaf 1779 tot 1879 tussen die Kaapkolonie en die Xhosastamme gevoer is. Dit staan ook as Afrika se Honderdjarige Oorlog bekend, waarvan die onderskeie oorloë as opvlammings van die grootste oorlog in die geskiedenis van kolonialisme in Afrika beskou word. Tydens die oorloë het die Xhosastamme vir die eerste keer vuurwapens gebruik. Nietemin het die Xhosas die meeste van hulle grondgebied aan die Britse Ryk verloor. Die oorloë word soms as vyandighede tussen Europeërs en Xhosas beskou, maar was in werklikheid meer ingewikkeld met verskuiwende alliansies. Aan die Europese kant was daar byvoorbeeld spanning tussen die Britse Ryk en die Kaapkolonie se plaaslike regering, en die verhouding het by geleentheid verbrokkel. Aan die Xhosa-kant het sommige groepe, soos die Mfengu-nasie (die Fingo's), aan die kant van die Kaapkolonie geveg. Eerste Grensoorlog (1779 tot 1781) Tweede Grensoorlog (1793) Derde Grensoorlog (1799 tot 1803) Vierde Grensoorlog (1811 tot 1812) Vyfde Grensoorlog (1818–1819) (Oorlog van Nxele) Sesde Grensoorlog (1834–1836) (Oorlog van Hintsa) Oorlog van die Byl (1846–1847) (Amatola-oorlog, Sewende Grensoorlog)